Dannelsen af de blivende tænder begynder i 9. fostermåned. Det blivende tandsæt består af 32 tænder
Hvornår sker tandskiftet
I 5-6 års alderen begynder de første mælketænder at blive løse. Som regel er det fortænderne i undermunden, der er de første rokketænder. Omtrent samtidigt kommer 6- års kindtænderne frem bag de bageste mælkekindtænder. Tidspunkterne for frembrud er gennemsnitstal. Der kan være op til 2 års afvigelse, og alt kan alligevel være normalt.
På tegningen kan du se, hvor mange år dit barn cirka er,
når de blivende tænder kommer frem.
Hvordan sker tandskiftet
I takt med udviklingen af de blivende tænder sker en gradvis opløsning af mælketændernes rødder. Der kan godt gå flere måneder, før den nye tand kommer til syne.
Den nye tand udvikles under og mellem mælketændernes rødder. Den nye tand vokser og bevæger sig mod overfladen. Herved opløses mælketandens rødder, og tanden bliver løs.Mælketanden falder ud, og den blivende tand bryder frem
Af og til sker det, at den blivende tand ikke bryder frem lige under mælketanden. Så kan det være nødvendigt, at børnetandlægen trækker mælketanden ud, da den ikke falder ud af sig selv.
Billede af blivende fortand, der
bryder frem bagved mælketænderne.
Kan en blivende tand mangle?
Hos cirka 8% af befolkningen er der ikke dannet en eller flere blivende tænder.
I disse tilfælde kan man:
Rykke de andre tænder sammen ved hjælp af bøjler for at undgå et stort mellemrum.
Flytte en anden tand hen på pladsen ved en operation (autotransplantation).
Lade mælketanden sidde så længe den kan og senere indsætte en bro eller et implantat.
Leve med et mellemrum mellem tænderne.